Borseła Brussele / Brussel 01/01/2012 Borseła o Bruxelles o Brussel la xe la cavedal e la prinsipal sità del Belzo. La rejon de Borsea-Cavedal, dal ponto de vista aministratìo la xe na rejon esatamente cofà Fiandre e Valonia, e dal ponto de vista giogràfego la xe na enclave de le Fiandre. Le rejon le xe na conponente de le conplesse estitussion Belghe, le tre comunità e xe n'altra: la popołasion de Borsea la ga a che far co la comunità francòfona del Belzo, o co la Comunità fiaminga del Belzo, par question rivardanti argomenti cofà cultura e educassion. Dopo la so creassion, le istitussion comunitarie e rejonai fiaminghe le se ga riunìo, e el condejo lesislatìo fiamingo unefegà, el 'Vlaamse Raad', atualmente ciamà 'Vlaams Parlement', el ga stabiìo el so goerno e i ministeri a Borsea. Borsea la xe anca a cavedal de la Comunità francòfona de Belzo . La frontiera enguìstiga la divide el Belzo inte un setentrion de engua olandese e un meridion de engua fransese. La rejon de Borsea la xe ufisialmente biengue, ma la majoransa de la so popołasion la parla fransese . COmunità cee de imigranti le conserva la so mareèngua: bèrberi, àrabi, taiani, spagnoi e altri, ma la gran parte de questi i parla anca in fransese.